ที่ มท ๐๘๑๐.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มกราคม ๒๕๖4

เรื่อง โครงการความร่วมมือระหว่างประเทศแห่งเมืองฮิโรชิมา ประจำปี ๒๕๖4

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ๑. รายละเอียดการสมัครเข้าร่วมโครงการฯ จำนวน ๑ ฉบับ
๒. แนวทางการสมัครเข้าร่วมโครงการฯ (ภาษาไทย) จำนวน ๑ ชุด
๓. แนวทางการสมัครเข้าร่วมโครงการฯ และเอกสารประกอบการสมัคร

 (ภาษาอังกฤษ) จำนวน ๑ ชุด

ด้วยสภาองค์กรปกครองส่วนท้องถิ่นเพื่อความสัมพันธ์ระหว่างประเทศแห่งญี่ปุ่น (J.CLAIR) ประจำประเทศสิงคโปร์ ขอความร่วมมือให้กรมส่งเสริมการปกครองท้องถิ่นคัดเลือกและเสนอชื่อผู้สมัคร
เข้าร่วมโครงการความร่วมมือระหว่างประเทศแห่งเมืองฮิโรชิมา ประจำปี ๒๕๖4 เพื่อเข้ารับการฝึกอบรมเกี่ยวกับสิ่งแวดล้อม กำหนดการฝึกอบรมประมาณ 60 วัน ระหว่างวันที่ ๒5 มิถุนายน – ๒5 กันยายน ๒๕๖4
ณ ประเทศญี่ปุ่น

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่น
ในพื้นที่ประชาสัมพันธ์ให้ข้าราชการ/พนักงานส่วนท้องถิ่นในสังกัดทราบและสมัครเข้าร่วมโครงการดังกล่าว
โดยให้ผู้ที่สนใจส่งใบสมัครถึง “ผู้อำนวยการกลุ่มงานวิชาการและวิจัยเพื่อการพัฒนาท้องถิ่น กองพัฒนา
และส่งเสริมการบริหารงานท้องถิ่น กรมส่งเสริมการปกครองท้องถิ่น ถนนนครราชสีมา เขตดุสิต กรุงเทพฯ ๑๐๓๐๐” ภายในวันพฤหัสบดีที่ ๑8 กุมภาพันธ์ ๒๕๖4 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

 

**https://bit.ly/3bTSRhc**

กองพัฒนาและส่งเสริมการบริหารงานท้องถิ่น

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๒๔๑ ๙๐๐๐ ต่อ ๒๒๑๒

โทรสาร ๐ ๒๒๔๓ ๑๘๑๒